K.G. Osei Bonsu

Kwabena Gyima Osei-Bonsu nna ɔyɛ lɔɔya na Ghananyi amanyɛnyi na ɔka mbrahyɛbagua a odzi kan wɔ Ghana amambu a ɔtɔ do ebien no mu na ogyinaa mu maa Asokwa Abatowmpasoa a ɔwɔ Esuantse Mantɔw mu wɔ Ghana. Nna ɔyɛ Ɔman Ɔsoafo wɔ Busia N'amambu mu.

 Ɔbra Ahyɛse Na Nwomasua 
Wɔwoo no Fankwa 13, 1932 wɔ Mampong a ɔwɔ Esuatse Mantɔw mu. Ɔhyɛɛ ase kɔr skuul wɔ Sunyani Aban Skuul na ekyir ɔkɔr Bechem Baser Skuul fir 1939 kɛpem 1946. Ɔkɔr Achimata Nsɔwdo Skuul wɔ 1947 mu na ekyir yi ɔkɔr Odorgonno Nsɔwdo Skuul hɔ na owiee no Nsɔwdo Skuul nwomasua wɔ 1951 mu. Ɔhwer afe kor wɔ Bradford Osuapɔn ansaana ɔrokɔ Leeds Osuapɔn wɔ England wɔ 1957 na ɔtoado sua mbra. Owiee n'adzesua wɔ afe 1960 mu na wɔfrɛ no kɔr mbrayɛ mu wɔ Lincoln Inn wɔ Kwakwar, 1962 mu.

 Edwumasɛm Na Amanyɛsɛm 
Osei-Bonsu hyɛɛ mbrayɛ ase wɔ Yaanom asɛndzibea a ɔwɔ Kumase fie Ebɔw 1962 mu kɛpɛm Ɔberɛdzi 1967. Afe 1966 mu no, wɔfaa noo dɛ nhwɛdonyi wɔ Ghana Commercial Bank. Afe noara mu no wɔfaa no dɛ mpendonyi wɔ Asoɛe a wɔhwɛ Amandzɛɛbɔ do wɔ Ayɛwoho 1, ber nna National Liberation Council (NLC) wɔ aban mu no. Ɔpoow n'edwuma a ɔyɛ wɔ Asoɛe a wɔhyɛ Amandzɛɛbɔ dono wɔ Sanda 1968 mu. Ber a wɔrebɛhyɛ Ghana amambu a ɔtɔ do ebien no mu no, wɔtoow amba yii no dɛ Asokwa abatowmpasoa no hɔn mbrahyɛbaguanyi na wɔfaa no dɛ Ɔmansoafo, ɔsom wɔ dɛm dzibew yi kɛpem 1972.

 N'abrabɔ Mu Nsɛm 
Ɔwar Justina Ackah wɔ Ɔberɛdzi 16, 1960 mu. Wɔbɔɔ mu woo mbofra anan. Agor a ɔpɛ nye futbɔɔl, mbirikatu na duabɔɔlbɔ.

 Hwɛ iyi so 

 Busia N'amambu